Virallinen lehti nro C 347 , 18/11/1996 s. 0449



A4-0329/96 Ehdotus neuvoston asetukseksi tiettyjen kolmansien maiden tietyn lainsäädännön soveltamisen vaikutuksilta sekä siihen perustuvilta tai siitä johtuvilta toimilta suojautumisesta (KOM(96)0420 - C4-0519/96 - 96/0217(CNS)) Ehdotus hyväksyttiin seuraavin tarkistuksin: (Tarkistus 1) 1 artiklan toinen kohta >Alkuperäinen teksti> Komission ehdotuksen perusteella neuvosto voi lisätä lakeja liitteeseen tai poistaa niitä siitä. >EP:n äänestyksessä hyväksytty teksti> Komission ehdotuksen ja Euroopan parlamentin lausunnon perusteella neuvosto voi lisätä lakeja liitteeseen tai poistaa niitä siitä. (Tarkistus 2) 7 artiklan a kohta >Alkuperäinen teksti> a. tiedottaa neuvostolle säännöllisesti 1 artiklassa mainittujen lakien, asetusten ja muiden oikeudellisten säädösten sekä niistä johtuvien toimenpiteiden vaikutuksista tämän asetuksen mukaisesti hankitun tiedon perusteella, ja se laatii vuosittain kattavan julkisen kertomuksen tästä; >EP:n äänestyksessä hyväksytty teksti> a. tiedottaa neuvostolle ja Euroopan parlamentille säännöllisesti 1 artiklassa mainittujen lakien, asetusten ja muiden oikeudellisten säädösten sekä niistä johtuvien toimenpiteiden vaikutuksista tämän asetuksen mukaisesti hankitun tiedon perusteella, ja se laatii vuosittain kattavan julkisen kertomuksen tästä; (Tarkistus 3) 8 artikla >Alkuperäinen teksti> Edellä 7 artiklan b ja c kohdan täytäntöönpanemiseksi komissiota avustaa jäsenvaltioiden edustajista muodostuva komitea, jonka puheenjohtajana toimii komission edustaja. >EP:n äänestyksessä hyväksytty teksti> Edellä 7 artiklan b ja c kohdan täytäntöönpanemiseksi komissiota avustaa jäsenvaltioiden edustajista muodostuva neuvoa-antava komitea, jonka puheenjohtajana toimii komission edustaja. >Alkuperäinen teksti> Komission edustaja toimittaa komitealle luonnoksen toteutettavista toimenpiteistä. Komitea antaa luonnoksesta lausuntonsa määräajassa, jonka puheenjohtaja voi asettaa asian kiireellisyyden mukaan. Lausunnon antaa perustamissopimuksen 148 artiklan 2 kohdassa vahvistettu enemmistö sellaisten päätösten osalta, jotka neuvosto hyväksyy komission ehdotuksesta. Jäsenvaltioiden edustajien äänet painotetaan komiteassa kyseisessä artiklassa tarkoitetulla tavalla. Puheenjohtaja ei osallistu äänestykseen. >EP:n äänestyksessä hyväksytty teksti> Komission edustaja toimittaa komitealle luonnoksen toteutettavista toimenpiteistä. Komitea antaa, tarvittaessa äänestettyään, luonnoksesta lausuntonsa määräajassa, jonka puheenjohtaja voi asettaa asian kiireellisyyden mukaan. >Alkuperäinen teksti> Komissio hyväksyy toimenpiteet, joita sovelletaan välittömästi. Jos nämä toimenpiteet eivät ole komitean lausunnon mukaiset, komissio ilmoittaa niistä neuvostolle välittömästi. >EP:n äänestyksessä hyväksytty teksti> Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. >Alkuperäinen teksti> Tässä tapauksessa komissio voi lykätä päättämiensä toimenpiteiden soveltamista enintään kuukaudella tällaisen tiedoksiannon päivämäärästä lukien. >Alkuperäinen teksti> Neuvosto voi määräenemmistöllä päättää toisin edellisessä kohdassa tarkoitetussa määräajassa. >EP:n äänestyksessä hyväksytty teksti> Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi tiettyjen kolmansien maiden tietyn lainsäädännön soveltamisen vaikutuksilta sekä siihen perustuvilta tai siitä johtuvilta toimilta suojautumisesta (KOM(96)0420 - C4-0519/96 - 96/0217(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(96)0420 - 96/0217(CNS)) ((EYVL C 296, 8.10.1996, s. 10)), - neuvoston kuultua sitä EY:n perustamissopimuksen 113 ja 235 artiklan mukaisesti (C4-0519/96), - ottaa huomioon työjärjestyksensä 58 artiklan, - ottaa huomioon taloudellisten ulkosuhteiden valiokunnan mietinnön ja ulko- ja turvallisuusasiain sekä puolustuspolitiikan valiokunnan lausunnon (A4- 0329/96); 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 4. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 5. Kehottaa puhemiestään välittämään tämän lausunnon neuvostolle ja komissiolle.